
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/19 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	20 de maig de 2019 

	Durada 
	des de les 18.00 fins a les 20.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/18 de la Junta de Govern Local de la sessió duta a terme el dia 13 de maig de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
	Expedient 133/2019. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, 

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes d'abril, un ajut de dos-cents vint euros (220,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


 
	Expedient 140/2019. Fons d’emergència social

	Favorable
	Tipus de votació: unanimitat

	Vist l’informe emès per la treballadora social de l’Ajuntament, en relació a la difícil situació familiar i econòmica en què el troba una veïna de Solsona, on es proposa que pugui acudir al servei Entaula't de manera gratuïta fins que pugui haver-hi alguna alternativa a la seva situació;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda fer front a les despeses del servei Entaula't segons les condicions que s’especifiquen en l’informe emès per la treballadora social de l'Ajuntament.


 
	Expedient 929/2019. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, 

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció d'onze euros (11,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


COMUNICACIÓ
	Expedient 945/2019. Xarxa Audiovisual Local, SL – magazín territorial "La Central"

	Favorable
	Tipus de votació: unanimitat

	El regidor delegat de Comunicació, dona compte de l'escrit presentat pel conseller delegat de la Xarxa Audiovisual Local, SL, (XAL), en relació a l'acord adoptat per la Junta de Govern Local, en la sessió duta a terme el dia 6 de maig de 2019, en què s'acordava reclamar a la XAL que reconsiderés la decisió unilateral de deixar de coproduir el magazín territorial "La Central", i que s'avingués a obrir un procés de diàleg per a la correcció de les suposades irregularitats en un termini raonable que permeti la continuïtat d'aquest projecte i en el qual manifesta que un cop siguin subsanades les mancances que es varen detectar en el seu moment es reprendrà l'emissió del magazín.


CONTRACTACIÓ
	Expedient 563/2019. Contracte menor d'obra – gestió integral del clavegueram del municipi de Solsona

	Favorable
	Tipus de votació: unanimitat

	Vist la provisió d’inici emesa per la regidora delegada d’urbanisme, amb data 28 de març de 2019, en la qual es motiva la necessitat i idoneïtat d’efectuar un contracte menor d’obres per adjudicar l’actuació: Gestió integral del clavegueram del municipi de Solsona, amb codi CPV: 45232400-6;

Vist que la motivació que justifica la necessitat del contracte és la següent: continuar realitzant la gestió integral de la xarxa de clavegueram del municipi de Solsona, per tal de poder assolir el coneixement total i la gestió de la xarxa i poder elaborar un pla d’actuació i manteniment complert de la xarxa de clavegueram;
Vist l’informe de Sanitec (Gestió Integral de Sanejament) en relació als treballs realitzats durant l’any 2018, referents a la gestió integral del clavegueram del municipi de Solsona a través del sistema informàtic GestPous, amb el que es geolocalitza tots els col·lectors inspeccionats, contemplar les seves incidències, com també les millores que siguin necessàries;
Vist el pressupost presentat per Sanitec Rehabilitació, SL, amb núm. de ref.: 2019/77, de data 18 de març de 2019, per tal de realitzar l’actuació esmentada per l’import de 35.000,00 € (IVA inclòs);
Vist que el present contracte té una durada no superior a 1 any i no és objecte de cap pròrroga;
Vist que el present contracte té un pressupost base de licitació: 
Import del contracte: 28.925,62 €
Impostos: (21% IVA) 6.074,38 €
Total: 35.000,00 €,
i per tant és inferior a 40.000,00 €, atès que es tracta d'un contracte d’obres;
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Vist que el contractista proposat no ha subscrit més contractes menors amb prestacions que siguin equivalents que individualment o conjuntament superin els 40.000,00 €, atès que es tracta d'un contracte d’obres, durant el present exercici pressupostari;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de Contractes del sector públic,
La Junta de Govern Local, en virtut de les facultats que té delegades per decret d'alcaldia 125/2015, de 10 de juliol, publicat al BOP de Lleida núm. 138 del dia 28 d'agost de 2015, per unanimitat dels assistents, acorda:
Primer. Adjudicar el contracte menor d’obres amb l’objecte: Gestió integral del clavegueram del municipi de Solsona, al contractista Sanitec Rehabilitació, SL, per un preu de 28.925,62 € i 6.074,38 € (21% IVA), el que fa un total de 35.000,00 €, i de conformitat amb les altres característiques del contracte definides en l’oferta que consta a l'expedient.
Segon. Autoritzar i disposar, per un import de 35.000,00€ , la despesa que per aquest Ajuntament representa la present contractació, amb càrrec a l'aplicació pressupostària:
Exercici     Aplicació pressupostària     Import          IVA/IGIC          Total
  2019                 1600 61900             28.925,62 €          21%        35.000,00 €.
Tercer. Designar com a responsable del contracte al cap de la brigada municipal.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari en el termini de deu dies a partir de la data de la signatura de la Resolució.


 
	Expedient 907/2019. Contracte menor d'obra – arranjament de diversos camins del municipi

	Favorable
	Tipus de votació: unanimitat

	Vist l'informe emès per l'arquitecta tècnica municipal, de data 20 de maig de 2019, en el que es motiva la necessitat i idoneïtat d’efectuar un contracte menor d’obres per adjudicar l’actuació: «Arranjament de diversos camins del municipi: camí de cal Carota, a la partida de Sant Bernat, tram del carrer dels Carboners, al polígon industrial Pronisa i camí del cementiri», amb codi CPV: 45233222-1;
Vist que en relació a aquestes obres es disposa dels pressupostos següents:
- M y J Gruas, SA, per un import de 17.728,19 € (IVA inclòs)
- Benito Arnó e Hijos, SAU, per un import de 19.361,57 € (IVA inclòs)
- Romà Infrastructures i Serveis, SAU, per un import de 19.596,56 € (IVA inclòs);
Vist que l'oferta econòmica amb menor preu es la presentada per M y J Gruas, SA, amb núm. de pressupost 7646, de 15 de maig de 2019, per tal de realitzar l'actuació esmentada per l'import de 17.728,19 € (IVA inclòs);
Vist que el present contracte té una durada no superior a 1 any i no és objecte de cap pròrroga;
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Vist que el contractista proposat no ha subscrit més contractes menors amb prestacions que siguin equivalents que individualment o conjuntament superin els 40.000,00 € atès que es tracta d'un contracte d’obres, durant el present exercici pressupostari.
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de Contractes del sector públic, la Junta de Govern Local, en virtut de les facultats que té delegades per decret d'alcaldia 125/2015, de 10 de juliol, publicat al BOP de Lleida núm. 138 del dia 28 d'agost de 2015, per unanimitat dels assistents, acorda:
Primer. Adjudicar el contracte menor d’obres amb l’objecte: Arranjament de diversos camins del municipi: camí de cal Carota, a la partida de Sant Bernat, tram del carrer dels Carboners, al polígon industrial Pronisa i camí del cementiri, al contractista M y J Gruas, SA, per un preu de 14.651,40 € i 3.076,79 € (21% IVA), el que fa un total de 17.728,19 €, i de conformitat amb les altres característiques del contracte definides en la seva oferta que consta a l'expedient.
Segon. Autoritzar i disposar, per un import de 17.728,19 € , la despesa que per aquest Ajuntament representa la present contractació, amb càrrec a l'aplicació pressupostària:
Exercici     Aplicació pressupostària     Import          IVA/IGIC          Total
  2019                1530 21000             185.950,41 €         21%        225.000,00 €.
Tercer. Designar com a responsable del contracte al cap de la brigada municipal.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari en el termini de deu dies a partir de la data de la signatura de la Resolució.


CONVENIS
	Expedient 920/2019. Conveni de col·laboració per a l'edició 2019 de les Jornades de Tecnificació Èlite Jove

	Favorable
	Tipus de votació: unanimitat

	Vist el contingut del conveni de col·laboració entre la regidoria d’Esports de l’Ajuntament de Solsona, l’Institut Francesc Ribalta i l’Associació de Bàsquet Èlite Jove per la cessió de les instal·lacions esportives municipals i de tres aules, el menjador i la cuina de l’edifici annex a l’Institut Francesc Ribalta per dur a terme el campus de bàsquet entre el 30 de juny i el 20 de juliol de 2019 i que es transcriu tot seguit:
«Conveni de col·laboració entre l’Ajuntament de Solsona, l’Institut Francesc Ribalta i l’Associació Bàsquet Èlite Jove
A Solsona, a ___ de ____________ de 2019
Reunits
D'una banda Ramon Xandri i Solé, regidor d'Esports de l'Ajuntament de Solsona
D'una altra, Teresa Pijoan Garrabou, directora de l'Institut Francesc Ribalta
I d'una altra, Jordi Serra i Rial, president de l’Associació Bàsquet Èlite Jove
Exposen
Que les Jornades de Tecnificació Èlite Jove se celebren a Solsona des de 1987, coincidint aquestes estades amb les tres primeres setmanes completes de juliol.
Que, per a l'organització d'aquest campus, s'utilitzen les instal·lacions esportives municipals cedides per l'Ajuntament de la ciutat, així com tres aules, el menjador i la cuina de l'edifici annex a l'Institut Francesc Ribalta.
Que és voluntat de les tres parts reunides avui formalitzar aquest conveni de col·laboració que fixa les condicions a través de les quals se cedeix l'ús de les instal·lacions esmentades anteriorment per a l'edició 2019 de les Jornades de Tecnificació Èlite Jove, conveni que es concreta en els següents
Pactes
Primer. L'Ajuntament de Solsona cedeix l'ús dels dos pavellons municipals d'esports a Èlite Jove per a l'organització de les seves Jornades de Tecnificació, que aquest any s'escaurà entre els dies 30 de juny i 20 de juliol de 2019. Es fixa una taxa de 2.703,00 € (dos mil set-cents tres euros), segons autorització de l'Ajuntament de Solsona del 14 de gener de 2019.
Segon. L'Institut Francesc Ribalta autoritza a Èlite Jove l'ús de tres aules, el menjador i la cuina situats a l'edifici annex de l'Institut durant els dies esmentats. Els responsables d'Èlite Jove vetllaran per a què no s'utilitzi altre espai que l'autoritzat, custodiant les claus del centre adequadament.
Tercer. L'Institut Francesc Ribalta rebrà d'Èlite Jove la quantitat de 350,00 € (tres-cents cinquanta euros) en concepte de compensació pel consum de gas, garantint el subministrament.
Quart. Una vegada finalitzada l'edició de les Jornades de Tecnificació, l'Institut Francesc Ribalta i Èlite Jove revisaran el material utilitzat. Èlite Jove es farà responsable de reposar el material faltant així com dels desperfectes que es puguin haver produït en les instal·lacions cedides.
Cinquè. Èlite Jove contractarà els serveis d'una empresa que realitzarà la neteja de les dependències cedides i utilitzades per l'Institut Francesc Ribalta una vegada finalitzi l'edició.
Sisè. Entre el primer i segon dia de neteja, la direcció de l'Institut, o la persona o persones en qui delegui, supervisarà l'estat de la neteja.
Setè. Èlite Jove deixarà les dependències utilitzades a l'edifici annex a l'Institut Francesc Ribalta en una data que no serà més enllà del 31 de juliol de 2019, amb el vist-i-plau previ de la direcció de l'Institut o en la persona o persones en qui delegui.
Vuitè. A. B. Èlite Jove o l'empresa que contracti per a la preparació del menjar per als estadants, oferirà la possibilitat de treballar en el servei de cuina menjador a les persones interessades que actualment treballen en el Centre Escolar.
Novè. Aquest conveni se signa per a l'edició 2019 de les Jornades de Tecnificació Èlite Jove.
I en prova de conformitat , signen aquest document per triplicat en el dia i lloc esmentats a l'encapçalament d'aquest document.»
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar al regidor delegat d’Esports per signar-lo.


CULTURA
	Expedient 879/2019. AMPA Escola Arrels – utilització material i equipament municipal

	Favorable
	Tipus de votació: unanimitat

	Vista la sol·licitud presentada i subscrita per la representant de l'AMPA Escola Arrels, amb NIF núm. G25343070, en què demana poder utilitzar dos bidons el dia 31 de maig, amb motiu de la celebració del 25è aniversari de l'Escola; també sol·licita poder deixar, al pàrquing de la Sala Polivalent, les graelles de l'Escola, un cop finalitzi la Fira de Sant Isidre i fins el dia 31 de maig;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient 912/2019. Comunitat Islàmica del Solsonès – utilització material

	Favorable
	Tipus de votació: unanimitat

	Vista la sol·licitud presentada i subscrita pel representant de la Comunitat Islàmica del Solsonès, en què demana poder utilitzar 100 cadires el dia 18 de maig, a les 12.00 hores, per dur a terme un acte a la mesquita;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 917/2019. Associació de Veïns de la Cabana d'en Geli – utilització material

	Favorable
	Tipus de votació: unanimitat

	Vista la sol·licitud presentada i subscrita pel representant de l'Associació de Veïns de la Cabana d'en Geli, en què demana poder utilitzar l'equip de so, 50 cadires i una connexió al subministrament elèctric, al carrer de la Segarra, el dia 21 de juny, per dur a terme un concert amb motiu de la festa del barri;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 942/2019. Fundació Privada Hospital Pere Màrtir Colomés – utilització material

	Favorable
	Tipus de votació: unanimitat

	Vista la sol·licitud presentada i subscrita pel representant de la Fundació Privada Hospital Pere Màrtir Colomés, en què demana poder utilitzar dos bidons amb les graelles el dia 7 de juny, al matí, per dur a terme una barbacoa pel dinar de les persones residents de la Fundació;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 962/2019. Junts per Solsona – utilització espai públic

	Favorable
	Tipus de votació: unanimitat

	Vista la sol·licitud presentada i subscrita pel representant de Junts per Solsona, en què demana una connexió al subministrament elèctric el dia 24 de maig, de les 17.00 a les 20.00 hores, a la plaça del Camp, per dur a terme un acte de final de campanya; 
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 943/2019. XI Trobada de Gegants i celebració del 20è aniversari de la Colla Gegantera del Carnaval de Solsona, dia 13 de juliol

	Favorable
	Tipus de votació: unanimitat

	Vista la sol·licitud presentada i subscrita pel representant de la Colla Gegantera del Carnaval de Solsona, en què demana poder utilitzar el material i els serveis que es relacionen, amb motiu de la XI Trobada de Gegants de Solsona i de la celebració del 20è aniversari de la Colla Gegantera del Carnaval de Solsona, el dia 13 de juliol:
- disposar de la Sala Polivalent per dur a terme un dinar amb totes les colles
- utilitzar taulers, cavallets i cadires per a 500 persones a la Sala Polivalent
- tancar el pàrquing de la plaça de les Moreres, de les 8.00 a les 21.00 hores, per a les colles que participen a la Trobada
- utilitzar els podis que disposa l'Ajuntament
- permís perquè les bèsties de foc puguin fer diferents enceses durant el recorregut pel nucli antic, previ avís a comerciants i veïns
- facilitar la vigilància per a controlar les figures durant la plantada, de les 10.30 a les 17.30 hores
- assumir el cost dels preventius del passacarrers, de les 17.30 a les 19.00 hores, amb el recorregut: plaça de la Catedral, carrer de Sant Miquel, plaça Major, carrer de Llobera, plaça de Sant Isidre, carrer del Castell i plaça Major
- disposar del gimnàs de l'Escola Setelsis, la nit del 13 al 14 de juliol, per dues de les colles que es quedaran a dormir
- adherir-se a les línies d'ajut de la regidoria de Cultura;
Vist l'informe 254/2019 emès per la Policia Local i a proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita excepte la possibilitat de què les bèsties de foc puguin fer diverses enceses durant el recorregut pel nucli antic i amb la condició que s’han de fer càrrec d’anar a buscar i retornar el material esmentat.


ESPORTS
	Expedient 888/2019. Club Patinatge Solsonès – entrenaments del grup xou, mes de juny

	Favorable
	Tipus de votació: unanimitat

	Vista la sol·licitud presentada i subscrita per la secretària i representant del Club Patinatge Solsonès, amb NIF núm. G25608969, en què exposa que  després de comprovar la planificació de pista disponible dels dissabtes dels dos pavellons (nou i vell), s'ha constatat que degut a les activitats esportives ja programades durant el mes de juny, no es podran fer els entrenaments del grup xou de l'Entitat i demana que se'ls faciliti l'entrenament setmanal;
Un cop consultada la disponibilitat de la pista del pavelló vell i a proposta del regidor delegat d’Esports,
La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda comunicar a la sol·licitant que es podran dur a terme els entrenaments del grup xou de l'Entitat, al pavelló vell, durant el mes de juny, el cap de setmana de l'1 i 2, el diumenge 16 i el cap de setmana del 15 i 16. 


GOVERNACIÓ

	Expedient 915/2019. Biela Club Manresa – 10è Ral·li del Solsonès, dia 8 de juny

	Favorable
	Tipus de votació: unanimitat

	Vista la sol·licitud presentada i subscrita pel representant de Biela Club Manresa, en què, amb motiu de l'organització del 10è Ral·li del Solsonès el dia 8 de juny, amb sortida i arribada a Solsona, prova sota la tutela de la Federació Catalana d'Automobilisme i puntuable pel Campionat de Catalunya de Ral·lis de Terra, demana autorització per poder ocupar els espais públics i permís per poder utilitzar el material que tot seguit es relaciona:
- la plaça del Camp, per poder dur a terme el parc tancat, sortida i arribada del ral·li i l'entrega de premis, de les 11.00 a les 17.00 hores
- tallar el trànsit, des de l'entrada a la plaça del Camp, venint de la carretera de Torà, per tal de poder dur a terme les verificacions tècniques del ral·li, com l'arribada del ral·li, a partir de les 8.15 hores
- pas de la cursa pel carrer del Castell fins el portal del Pont, de les 11.00 a les 12.00 hores
- 20 tanques, per tal de delimitar i assegurar les zones per al correcte funcionament de la prova i seguretat per al públic
- l'equip de so per a la sortida i arribada del ral·li i entrega de trofeus
- vàries connexions al subministrament elèctric a la plaça de Camp per poder instal·lar l'arc inflable, l'equip de so i material divers;
Vist l'informe 247/2019 emès per la Policia Local i a proposta dels regidors delegats de Governació, d'Esports i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient 883/2019. CiU Solsona – ocupació via pública

	Favorable
	Tipus de votació: unanimitat

	Vista la sol·licitud presentada i subscrita pel representant del grup CiU Solsona, en què demana autorització per celebrar uns actes de campanya electoral del partit el dia 17 de maig, de les 9.00 a les 13.00 hores i el dia 24 de maig, de les 9.00 a les 13.00 hores i de les 17.00 a les 20.00 hores, a la plaça del Camp;
Vist l'informe 238/2019 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient 898/2019. ERC Solsonès – ocupació via pública

	Favorable
	Tipus de votació: unanimitat

	Vista la sol·licitud presentada i subscrita pel representant d’ERC de Solsona, en què demana permís per muntar un estand, al passeig de Sant Antoni M. Claret, el dia 24 de maig, de les 9.00 a les 13.00 hores;
Vist l'informe 242/2019 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el què sol·licita però s’ha de tenir en compte que, pel que fa a la ubicació de l'estand, en ser dia de mercat setmanal, si a la zona demanada no hi ha cap lloc lliure s’haurà d’ubicar a la Plaça del Camp. A més a més, la zona ha de quedar sempre neta pel responsable en finalitzar l’activitat.


	Expedient 899/2019. Escola de Lladurs – ocupació via pública

	Favorable
	Tipus de votació: unanimitat

	Vista la sol·licitud presentada i subscrita pel representant de l'Escola de Lladurs, amb NIF núm. Q7555055H, en què demana permís per poder muntar una taula de petits productes elaborats per l'Escola, per tal de col·laborar amb una ONG, al mercat de Solsona el dia 14 de juny, al lloc que se'ls indiqui;
Vist l'informe 243/2019 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i es comunica al sol·licitant que la ubicació de la taula serà a la plaça del Camp o bé davant de l'Ajuntament, seguint les indicacions de la Policia Local. 


	Expedient 909/2019. ERC de Solsona – utilització espai públic i material

	Favorable
	Tipus de votació: unanimitat

	Vista la sol·licitud presentada i subscrita pel representant d'ERC de Solsona, en què demana autorització per dur a terme un acte de final de campanya a la plaça de Sant Joan el dia 24 de maig, de les 19.00 a les 24.00 hores, i poder utilitzar l'equip de so i una connexió al subministrament elèctric;
A proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient 910/2019. "Ara Lleida Tour" – utilització espai públic i material

	Favorable
	Tipus de votació: unanimitat

	Vista la sol·licitud presentada i subscrita pel representant del programa, produït per Lleida Televisió, "Ara Lleida Tour", en què demana autorització per ocupar una part de la plaça de Sant Joan, així com un estacionament de la plaça per una furgoneta i una connexió al subministrament elèctric el dia 18 de maig, de les 10.00 a les 14.00 hores, per poder dur a terme l'enregistrament d'entrevistes per l'esmentat programa de televisió;
Vist l'informe 240/2019 emès per la Policia Local i a proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient 913/2019. Alternativa per Solsona-CUP – utilització material i espai públic

	Favorable
	Tipus de votació: unanimitat

	Vista la sol·licitud presentada i subscrita pel representant d'Alternativa per Solsona-CUP, amb NIF núm. V25804287, en què demana poder utilitzar uns podis, vuit taules, 50 cadires i una connexió al subministrament elèctric a la part de dalt de la plaça de Sant Pere i que aquest espai estigui lliure de cotxes el dia 24 de maig, de les 18.00 a les 24.00 hores, per dur a terme un acte de final de campanya;
Vist l'informe 246/2019 emès per la Policia Local i a proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 931/2019. Junts per Solsona – ocupació via pública

	Favorable
	Tipus de votació: unanimitat

	Vista la sol·licitud presentada i subscrita pel representant de Junts per Solsona, en què demana permís per muntar una carpa el dia 21 de maig, al matí, a la sortida del portal del carrer del Castell, el dia 22 de maig, al matí, a la zona del Vall Calent i a la tarda, a la Cabana d'en Geli, el dia 23 de maig, al matí, a la zona del Pont i a la tarda, a La Plana i el dia 24 de maig, al matí, a la plaça del Camp;
Vist l'informe 252/2019 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita sempre que l'ocupació no afecti la circulació de vehicles ni de vianants. Pel que fa a la col·locació de la carpa, el dia 21 de maig, al matí, no podrà fer-se a la sortida del portal del carrer del Castell, sinó que haurà de fer-se o bé a la plaça del Camp o bé al passeig de Sant Antoni M. Claret.


 
	Expedient 933/2019. Orfeó Nova Solsona – dinar final de curs, dia 30 de juny

	Favorable
	Tipus de votació: unanimitat

	Vista la sol·licitud presentada i subscrita pel representant de l'Orfeó Nova Solsona, amb NIF núm. G25070327, en què demana autorització per utilitzar l'espai de sota la balma de la Mare de la Font per dur a terme el dinar de final de curs el dia 30 de juny, així com permís per poder fer foc en aquest espai;
Vist l'informe 253/2019 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda autoritzar la utilització de l’espai. Pel que fa a la possibilitat de fer foc, s’informa favorablement per tal que el sol·licitant pugui tramitar el permís corresponent al Departament d’Agricultura, Ramaderia, Pesca i Alimentació.


	Expedient 935/2019. Centre Excursionista del Solsonès – cursa "Passos de Gegant", dia 2 de juny

	Favorable
	Tipus de votació: unanimitat

	Vista la sol·licitud presentada i subscrita pel representant del Centre Excursionista del Solsonès, en què demana permís per muntar una carpa el dia 1 de juny, de les 17.00 a les 20.00 hores, a l'espai de davant l'Ajuntament, per a les inscripcions de la cursa "Passos de Gegant", que es durà a terme el dia 2 de junt; també demana que, en cas de pluja, poder fer les inscripcions dins de l'entrada de l'Ajuntament;
Vist l'informe 255/2019 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient 940/2019. Sai del Solsonès – utilització material i espai públic

	Favorable
	Tipus de votació: unanimitat

	Vista la sol·licitud presentada i subscrita pel representant del Sai del Solsonès, en què amb motiu del dia de l'orgull gay i LGBTIQ el dia 28 de juny, demana autorització per ocupar la plaça Major el dia 29 de juny, de les 15.00 a les 22.00 hores, i poder utilitzar un escenari, l'equip de so, una connexió al subministrament elèctric i la presència de la Policia Local;
A proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient 947/2019. Escola Municipal de Música – concert a la via pública, dia 2 de juny

	Favorable
	Tipus de votació: unanimitat

	Vista la sol·licitud presentada i subscrita per la professora de l'Escola Municipal de Música, en què demana autorització per poder fer un concert de combos, a la plaça de Sant Joan, el dia 2 de juny, de les 12.00 a les 14.30 hores;
Vist l'informe 257/2019 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda autoritzar la utilització de l’espai sempre que el concert es faci a l'interior de la plaça per deixar lliure la circulació de vehicles i els estacionaments.


HISENDA

	Expedient 908/2019. Aprovació dels padrons fiscals corresponents al 1r trimestre de 2019 – taxa distribució aigua, recollida escombraries i clavegueram

	Favorable
	Tipus de votació: unanimitat

	Atès que han estat confeccionats els padrons de la taxa per distribució d’aigua, la taxa per recollida d’escombraries i la taxa de clavegueram del primer trimestre de l’any 2019;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar els padrons fiscals corresponents al primer trimestre de l’any 2019 que inclou la taxa per distribució d’aigua, la taxa per recollida d’escombraries i la taxa de clavegueram.
2. Determinar com a període voluntari de cobrament per a les taxes esmentades des del 28 de maig de 2019 al 29 de juliol de 2019, ambdós inclosos.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


	Expedient 924/2019. Aprovació del padró fiscal de la taxa per ocupació de terrenys d'ús públic amb taules i cadires amb finalitat lucrativa, primer trimestre 2019

	Favorable
	Tipus de votació: unanimitat

	Atès que ha estat confeccionat el padró de la Taxa per ocupació de la via pública amb taules i cadires del primer trimestre de l’any 2019;
A proposta del regidor delegat d’Hisenda, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar el padró fiscal corresponent al primer trimestre de l’any 2019 de la Taxa per ocupació de terrenys d’ús públic amb taules i cadires amb finalitat lucrativa.
2. Determinar com a període voluntari de cobrament els mesos de juny i juliol de 2019.
3. Publicar al tauler d’anuncis i al BOP de Lleida l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


PERSONAL
	Expedient 405/2019. Convocatòria C01/2019. Coordinador/a de les activitats i piscines municipals, estiu 2019

	Favorable
	Tipus de votació: unanimitat

	Vist que la Junta de Govern Local del dia 11 de març de 2019, aprovà les bases reguladores de la convocatòria de concurs lliure per a la contractació laboral temporal d'una plaça de coordinador/a de les activitats i piscines municipals durant l'estiu de 2019;
Vist que tant la convocatòria com les bases aprovades es van publicar al web municipal, al BOP de Lleida núm. 53, de 15 de març de 2019, i al DOGC núm. 7831, de 15 de març de 2019;
Vista l’acta del tribunal qualificador del dia 15 de maig de 2019, on es proposa la contractació de l'aspirant que ha obtingut major puntuació;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Resoldre la convocatòria de concurs lliure per a la contractació laboral temporal d'una plaça de coordinador/a de les activitats i piscines municipals durant l'estiu de 2019. L’aspirant amb major puntuació és Marta Soldevila i Casanovas i el resultat del procés de selecció és el següent:
1. Registre d'entrada núm. 910    4,78 punts
2. Registre d'entrada núm. 1165  1,12 punts.
2. Contractar MSC, a partir del dia 3 de juny i fins el dia 31 d'agost de 2019, mitjançant un contracte laboral temporal a temps parcial (27,5 hores setmanals).
3. Notificar aquest acord a tots els aspirants.


 

VARIS
	Expedient 927/2019. Centre d'acollida L'Estrella – Torre Viladot, millora instal·lacions

	Favorable
	Tipus de votació: unanimitat

	Vista la sol·licitud presentada i subscrita per l’educadora social del centre d'acollida L'Estrella - Torre Viladot, amb NIF núm. F59128041, situat al carrer de Gaudí, 5, 2n pis, en què demana autorització per poder construir unes escales amb fusta, travesses de tren, ferro i ciment, que farien els nois acollits al centre amb l'educador, que anirien des de l'entrada de la casa fins al pati de sota, ja que, sempre s'ha de rodejar tota la casa i, d'aquesta manera, hi hauria un accés directe que facilitaria la utilització de l'espai de darrera la casa per poder gaudir-ne; aquestes escales es faries sempre amb la supervisió d'un adult i quedarien per sempre com a benefici per l'edifici;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda autoritzar la construcció de les escales, prèvia reunió amb els Serveis Tècnics Municipals per definir els materials.


	B) ACTIVITAT DE CONTROL 


	Sessió de la Junta de Govern Local

	Vist que s’ha d’aprovar l’acta de la Junta de Govern Local del dia 20 de maig de 2019, abans que s’acabi l’actual legislatura,
La Junta de Govern Local, per unanimitat dels assistents, acorda fixar la pròxima reunió de la Junta de Govern Local per al dimecres dia 12 de juny de 2019, a les 19.40 hores.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

